Rodriguese sinituvi
Rodriguese sinituvi (Alectroenas payandeei) on Rodriguesel elanud väljasurnud endeemne linnuliik sinituvi perekonnast tuvilaste sugukonnast. Liik on kirjeldatud 2005. aastal leitud subfossiilse jooksmeluu järgi, mis leiti koos rodriguese ööhaigru ja rodriguese ruiga subfossiilidega. Rodriguese sinituvi pole 17.–18. sajandi kirjeldustes eraldi mainitud, mistõttu pole võimalik lähemalt kindlaks teha, millal liik välja suri. Väljasuremise põhjusena on oletatud sissetoodud rottide tegevust, kuna saar oli peatuseks laevadele; ajaks on oletatud 17. sajandi lõppu.